**LĪGUMS Nr. \_\_\_\_\_\_\_\_\_\_\_\_**

Siguldā, 2016.gada \_\_\_. \_\_\_\_\_\_\_\_\_\_\_\_\_\_

 **Siguldas novada Dome**, reģistrācijas Nr. 90000048152, juridiskā adrese Pils iela 16, Sigulda, Siguldas novads, tās priekšsēdētāja Uģa Mitrevica personā, kurš rīkojas pamatojoties uz 2013. gada 13.jūnija Siguldas novada Domes saistošajiem noteikumiem Nr.14 „Siguldas novada pašvaldības nolikums” (prot. Nr.13., §2), turpmāk tekstā saukts **Pasūtītājs**, no vienas puses, un

 **\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_\_\_\_\_\_\_, juridiskā adrese:\_\_\_\_\_\_\_\_\_\_\_\_\_, kuru pārstāv \_\_\_\_\_\_\_\_\_\_\_\_\_\_\_\_\_\_\_ kurš sabiedrības vārdā rīkojas pamatojoties uz sabiedrības statūtiem, turpmāk tekstā saukts **Izpildītājs**, no otras puses,

 abi kopā un katrs atsevišķi turpmāk līguma tekstā saukti par Līdzējiem, pamatojoties uz Siguldas novada Domes rīkoto iepirkumu „Pūtēju ansambļa “Sigulda” tērpu materiālās bāzes atjaunošana”identifikācijas Nr. SND 2016/26, turpmāk šā līguma tekstā saukts Iepirkums,rezultātiem, noslēdz šādu līgumu (turpmāk tekstā Līgums):

1. **Līguma priekšmets**
	1. Izpildītājs apņemas saskaņā ar iesniegto Piedāvājumu Iepirkumam, Līgumu, Tehnisko piedāvājumu (pielikums Nr.1), Finanšu piedāvājumu (pielikums Nr.2), uzšūt un piegādāt Pasūtītājam 20 frakas un 20 cilindrus pūtēju ansamblim “Sigulda” (turpmāk – Prece) Siguldas pagasta Kultūras namā, Zinātnes ielā 7 Siguldas pagastā, Siguldas novadā, turpmāk šā Līguma tekstā saukts – Preces piegāde.
	2. Izpildītājs Līgumā 1.1.punktā minēto veic ar savu darbaspēku, darba rīkiem, ierīcēm, kuru vērtība ir ierēķināta Līguma summā.
2. **Līguma summa un samaksas kārtība**
	1. Prece tiek pārdotas par Finanšu piedāvājumā (pielikums Nr.2) noteikto samaksu \_\_\_\_\_\_\_\_ EUR (\_\_\_\_\_\_\_\_\_\_\_\_\_\_euro) un pievienotās vērtības nodoklis 21%, t.i., \_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_ euro), kas kopā ir \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_euro).
	2. Pasūtītājs samaksā par Precēm 20 (divdesmit) dienu laikā pēc Preces piegādes, Preces nodošanas-pieņemšanas akta parakstīšanas un rēķina saņemšanas, iepriekš minētie dokumenti papīra formātā jāiesniedz Līguma 10.4. apakšpunktā norādītajai Pasūtītāja kontaktpersonai un papildus Līguma 2.2.apakšpunktā norādītājam rēķinu un Preces nodošanas-pieņemšanas aktu elektroniski nosūta uz e-pasta adresi: rekini@sigulda.lv Preču nodošanas-pieņemšanas aktam un rēķinam jābūt noformētam atbilstoši Latvijas Republikas normatīvo aktu prasībām, kā arī tajā jābūt norādītiem Izpildītāja rekvizītiem.
	3. Pasūtītājs tam Līgumā noteikto maksājumu par Preci veic ar pārskaitījumu uz Līgumā norādīto Izpildītāja norādīto bankas kontu.
	4. Līgumā noteiktais maksājums ir uzskatāms par izpildītu dienā, kad maksājums ir saņemts Izpildītāja bankas kontā. Strīdus gadījumā tiek noteikts, ka maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
3. **Līguma izpildes kārtība**
	1. Saskaņā ar Līguma 1.1. apakšpunktā noteikto Izpildītājs apņemas:
		1. Preces piegādi veikt saskaņā ar Tehnisko piedāvājumu (pielikums Nr. 1),
		2. Par saviem līdzekļiem nodrošināt Preces uzlaikošanu divas reizes, uzlaikošanas laikus iepriekš saskaņojot ar Līguma 10.4. apakšpunktā norādīto Pasūtītāja kontaktpersonu
		3. Preces piegādi veikt 10 (desmit) mēnešu laikā skaitot no Līguma noslēgšanas dienas.
		4. Preces piegādes laiku un veidu saskaņot ar Līguma 10.4.apakšpunktā norādīto Pasūtītāja kontaktpersonu.
4. **Preces nodošana-pieņemšana**
	1. Preces piegāde un galīgā nodošana Pasūtītājam tiek noformēta ar Preces nodošanas – pieņemšanas aktu, parakstot to abu Līdzēju pārstāvjiem.
	2. Pasūtītājam ir tiesības neparakstīt preces nodošanas – pieņemšanas aktu, ja ir konstatēts, ka piegādātā Prece neatbilst Līguma un tā pielikumu nosacījumiem un/vai Prece ir bojāta.
	3. Gadījumā, ja Preces nodošanas-pieņemšanas laikā Pasūtītājs konstatē, ka piegādātā Prece neatbilst Līguma un tā pielikumu noteikumiem un/vai Prece ir bojāta, tad par to sagatavojams Defektu akts, kuru paraksta Līdzēji vai to pilnvaroti pārstāvji un tiek pārtraukta Preces nodošana-pieņemšana. Izpildītajam Defektu aktā norādītajā termiņā (kurš nedrīkst būt ilgāks par Līguma 3.1.3. apakšpunktā minēto termiņu) ar saviem spēkiem un uz sava rēķina jānovērš visi konstatētie Preces trūkumi un/vai bojājumi, bet ja tos nav iespējams novērst, tad Izpildītajam ir pienākums uz sava rēķina apmainīt Līguma un tā pielikumu noteikumiem neatbilstošo un/vai bojāto Preci pret visiem Līguma un tā pielikumu nosacījumiem un prasībām atbilstošu Preci.
	4. Prece pāriet Pasūtītāja valdījumā ar dienu, kad Līdzēji ir parakstījuši Preces nodošanas - pieņemšanas aktu, bet Pasūtītāja īpašumā Prece pāriet ar dienu, kad Pasūtītājs ir samaksājis Izpildītājam par Preci Līgumā noteiktajā kārtībā.
	5. Ja Pārdevējs izvairās no Līguma 4.3.apakšpunktā noteiktās Preces trūkumu novēršanas un/vai Preces maiņas, tad Pasūtītajam ir tiesības tos novērst pašam vai ar trešo personu palīdzību, pieprasot no Izpildītāja visus ar to saistītos izdevumus un Izpildītajam ir pienākums tos apmaksāt 5 (piecu) darba dienu laikā, skaitot no dienas, kad tas no Pasūtītāja ir saņēmis rēķinu par šajā Līguma apakšpunktā noteiktajiem izdevumiem.
	6. Pasūtītājs pilnvaro Preces nodošanas - pieņemšanas aktu no Pasūtītāja puses parakstīt Siguldas pagasta Kultūras nama vadītāja Terēzija Leimane, tālr. nr. 67800953, faksa nr. 67976657, e-pasta adrese: terezija.leimane@sigulda.lv**,** no Izpildītāja puses Preces nodošanas-pieņemšanas aktu ir pilnvarots parakstīt\_\_\_\_\_\_\_\_\_\_\_\_\_\_\_\_\_\_.
5. **Līdzēju pienākumi un tiesības**
	1. Izpildītājs apņemas:
		1. Piegādāt Preci Līguma 3.1.3.apakšpunktā minētajā termiņā Siguldas pagasta Kultūras namā, Zinātnes ielā 7 Siguldas pagastā, Siguldas novadā;
		2. Preces piegādē ievērot un pildīt Līguma un tā pielikumu nosacījumus;
		3. Izpildītājam ir pienākums Līguma darbības laikā nekavējoši telefoniski un rakstiski brīdināt Pasūtītāju par neparedzētiem apstākļiem, kādi radušies no Izpildītāja neatkarīgu iemeslu dēļ un kuru dēļ var tikt traucēta Līguma izpilde;
		4. Izpildītājam ir pienākums piegādāt Preci nevainojamā kvalitātē atbilstoši Tehniskajam piedāvājumam (pielikums Nr.1), lai Pasūtītājs pēc Preces saņemšanas varētu uzsākt to lietošanu;
		5. Izpildītāja pienākums ir nodrošināt Pasūtītāja kontaktpersonu ar Preces lietošanas/kopšanas instrukciju;
		6. Izpildītājs tam Līgumā noteikto saistību izpildi nav tiesīgs nodot trešajām personām bez Pasūtītāja rakstiskas piekrišanas.
	2. Pasūtītājs apņemas pieņemt Preci atbilstoši Līguma noteikumiem, ja piegādātā Preces atbilst visām Līguma un tā pielikumu prasībām un noteikumiem, norēķināties par Preces piegādi atbilstoši Līguma noteikumiem.
6. **Garantijas**
	1. Preces garantijas termiņš tiek noteikts 12 (divpadsmit) mēneši, skaitot no dienas, kad Līdzēji vai to pilnvaroti pārstāvji ir parakstījuši Preces nodošanas-pieņemšanas aktu.
	2. Parakstot Līgumu Izpildītājs garantē un uzņemas atbildību par to, ka piegādātā Prece atbildīs visām Līguma un tā pielikumu prasībām, kā arī kvalitātes, drošības, u.c. prasībām, kuras ir noteiktas Latvijas Republikas normatīvajos aktos, Ministru kabineta noteikumos, instrukcijās u.c. dokumentos, Izpildītājs, parakstot Līgumu, apstiprina un piekrīt tam, ka Izpildītājs uzņemas visu un jebkāda veida atbildību pret Pasūtītāju un trešajām personām par radītajiem zaudējumiem, ko var izraisīt vai ir izraisījusi Preču vai kādas to daļas neatbilstība Līguma un tā pielikumu nosacījumiem.
7. **Līdzēju atbildība**
	1. Ja Izpildītājs kavē noteiktās Preces piegādi, tad Pasūtītajam ir tiesības pieprasīt līgumsodu 0,5 % apmērā no Līguma kopējās summas par katru kavējuma dienu.
	2. Gadījumā, ja Izpildītāja vainas dēļ, veicot Līgumā noteiktās Prece piegādi tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai, tad visus radītos zaudējumus sedz Izpildītājs uz sava rēķina, kā arī Izpildītājs uzņemas visu atbildību par nodarījumu un tā radītajām sekām.
	3. Līgumsoda samaksa neatbrīvo Līdzējus no Līgumā noteikto saistību izpildes.
	4. Pasūtītājam, veicot Līgumā noteiktos maksājumus, ir tiesības, bez atsevišķa brīdinājuma sniegšanas Izpildītājam, ieturēt no tiem līgumsodus, kas Izpildītājam aprēķināti saskaņā ar Līgumu.
8. **Strīdu izšķiršanas kārtība**
	1. Strīdus par Līgumu un tā izpildi, kas Līdzējiem var rasties Līguma darbības laikā, Līdzēji risina pārrunu ceļā.
	2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.
9. **Līguma laušana**
	1. Pasūtītājam ir tiesības vienpusēji atkāpties no Līgumu, rakstiski paziņojot par to Izpildītājam 20 (divdesmit) dienas iepriekš.
	2. Pasūtītājam ir tiesības vienpusēji atkāpties no Līguma izpildes, rakstiski paziņojot par to Izpildītājam, gadījumos, ja:

9.2.1. Izpildītājs Līgumā noteikto Preču piegādes termiņu (Līguma 3.1.3.apakšpunkts) kavē vairāk kā 10 (desmit) kalendārās dienas;

9.2.2. jebkurā Līguma izpildes stadijā noskaidrojas, ka Izpildītājs nav spējīgs izpildīt Līgumā noteiktās saistības kopumā;

9.2.3. Izpildītājs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana).

* 1. Izpildītājam ir tiesības vienpusēji atkāpties no Līguma, rakstiski paziņojot par to Pasūtītājam 20 (divdesmit) dienas iepriekš, ja Pasūtītājs ilgāk par 10 (desmit) darba dienām nepilda Līguma 5.2.apakšpunktā noteikto.
	2. Gadījumā, ja Līgums tiek lauzts kāda Līdzēja vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otram Līdzējam, tad Līdzējs, kurš ir vainojams Līguma laušanā, ir jāatlīdzina otram Līdzējam tiešie zaudējumi, kas tam rodas saistībā ar Līguma laušanu. Gadījumā, ja Līgums tiek lauzts Izpildītāja vainas dēļ, tad Izpildītājs maksā Pasūtītajam papildus zaudējumiem arī līgumsodu 10% apmērā no Līguma kopējās summas, saskaņā ar Pasūtītāja sagatavotu rēķinu. Šajā Līguma apakšpunktā noteiktais līgumsods Izpildītajam ir jāsamaksā 5 (piecu) darba dienu laikā, skaitot no dienas, kad Izpildītājs ir saņēmis Līguma apakšpunktā noteikto Pasūtītāja rēķinu.
1. **Citi noteikumi**
	1. Līgums stājas spēkā ar tā parakstīšanas brīdiun Līgums ir spēkā līdz brīdim, kad Līdzēji ir izpildījuši Līguma saistības.
	2. Jebkuras izmaiņas vai papildinājumi Līgumā jānoformē rakstiski un jāparaksta Līdzējiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
	3. Līgums, tiesības un pienākumi, kas izriet no tā, ir saistoši Līdzējiem un to tiesību un saistību pārņēmējiem, pilnvarniekiem.
	4. Kontaktpersona par Līguma izpildes jautājumiem no Pasūtītāja puses ir Siguldas pagasta Kultūras nama vadītāja Terēzija Leimane, tālr. nr. 67800953, faksa nr. 67976657, e-pasta adrese: terezija.leimane@sigulda.lv Kontaktpersona par Līguma izpildes jautājumiem no Izpildītāja puses ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	5. Līgums sagatavots un parakstīts 2 (divos) eksemplāros latviešu valodā, Līgumam ir 2 (divi) pielikumi, kas ir Līguma neatņemamas sastāvdaļas. Viens Līguma eksemplārs Pasūtītājam, otrs Izpildītājam. Abiem Līguma eksemplāriem ir vienāds juridisks spēks.

Pielikumā : 1. Tehniskais piedāvājums;

1. Finanšu piedāvājums;

**11. Līdzēju rekvizīti un paraksti**

**Pasūtītājs Izpildītājs**

**Siguldas novada Dome**

Reģ. Nr. 90000048152

Pils iela 16, Sigulda, LV–2150

konts LV15UNLA0027800130404

A/S SEB BANKA

kods UNLALV2X

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

U. Mitrevics